mlado hčerkico. Zdi se, da je mati prav pametna ženska, saj mu je povedala kar nekaj pametno zvenečih stvari in je med drugim tudi od mene želela, da razsodim, ali ni Mohs <u>že dovolj</u> študiral in ali ne bi bil že čas, da da ljudem prednost pred hribi itd.
<p>Mohs se Vaši milosti prav posebej priporoča. <u>Dariovo</u> razpravo je v teh dneh prebral do dveh tretjin, mnenje o njej pa je bilo od njega prav tako nemogoče dobiti kakor od Wernerja, vendar sem vztrajal, naj mi zaupa vsaj razlog za svoj molk. Na to mi je odgovoril, kako težavno je podati <u>neovrgljivo</u> sodbo, če se je treba zanašati na <u>tuje</u>, <u>nezanesljive</u> podatke. Vaši milosti bo o tem pisal iz Gradca. (Meni pa se zde gospodje Italijani kot <u>borni</u> samouki, nevredni posebne pozornosti, in ukvarjanje z njih govoričenjem zapravljanje časa.) Naslednje pa je dovolil poročati samo Vaši milosti, namreč, da bo njegova <u>najnovejša</u> sistematizacija mineralov, ki sprva nadvojvodi ni bila posebej povšeči, potem ko je na Dunaju po predstavitvi širšemu krogu (tudi nadvojvodi) naletela na splošno odobravanje, upoštevana tako na <u>Joanneumu</u> kakor morda tudi na <u>Dunaju</u>. Kaj <u>podrobnejšega</u> o tem pa od njega nisem izvedel kakor to, da se od tiste v Van der Nüllovem katalogu popolnoma ali vsaj zelo razlikuje.
</p><p>Do <u>pisateljevanja</u> čuti sedaj gnus in odpor (malum signum?), jaz sem mu na <u>to</u> à propos ponudil epigram na Bxxxx po prvi bitki pri Duneju  (Bxxxx en Autriche se <u>naturalise</u> car il commence à faire des bxtxsxs), na kar se je glasno nasmejal.
</p>
Vitez pl. Stahlberg je odšel na drugi svet – da bi podal račun o svojih plagiis
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-04-15
<a rel="nofollow" class="external free" href="http://nl.ijs.si/e-zrc/zois/html/MP36.html">http://nl.ijs.si/e-zrc/zois/html/MP36.html</a>